als_Latn dik_Latn tur_Latn
Banda e “Kokainës”, Berisha në FB: Genci Xhixha njohje të afërt me Ditmir Bushatin dhe Ramën
- 7092 Lexime
- (12:57 , 23/01/2015)
- 2 Komente
TIRANE-Në rrjetin social Facebook, ish-kryeministri Berisha denoncon njohjet që sipas tij, kanë pasur përfaqësuesit e bandës “Kokaina” me zyrtarët e lartë shtetërorë, Në këtë postim Berisha shkruan se “Genci Xhixha, perveç Ermalit, mik për kokë ka Ditmir Bushatin, por të njohur të afërt ka edhe Ramën. Mik për kokë që nga fëmijëria i Genc Xhixhës përveç Ermal Hoxhës është ministri i Punëve të Jashtme, neo-bllokmeni Ditmir Bushati. Burime që vijnë nga ish-nomenklatura e vjetër bëjnë me dije se Bushati me Xhixhen kanë miqësi të hersheme edhe familjare. Nuk është rastit që ata së bashku realizuan ardhjen e kolumbianëve të organizatës “Hakmarrja për Drejtësi” në Shqipëri. Ishte Bushati vetë, që me kërkesë të mikut të tij të ngushtë, Xhixhës, dergoi në Beograd një njeri posaçërisht për vizat e dy kolumbianëve pa asnjë lloj vetingu dhe në kundërshtim me rregullat për vizat për shtetas nga zona problematike. Burime të tjera pohojnë se Bushati ka vizituar Xhixhën në Kubë dhe se të dy miqtë e ngushtë kanë bërë pushime së bashku në zona ekzotike të atij vendi. Por theksoj gjithashtu se Xhixha është i njohur shumë i afërt dhe i hershëm i Edi Ramës. Ai eshte sponsor i rregullt dhe i fuqishëm i të gjitha fushatave elektorale të Edvinit. Burime të brendshme bëjnë me dije se ne dy fushatat e fundit të Edi Rames, ai ka derdhur rreth 1.1 milionë euro. Po këto burime thone se Xhixha sponsorizon udhëtime dhe vizita të kupolës së Partisë në Europë dhe në botë, ndër të tjera edhe vizitën e delegacionit të kësaj partie të kryesuar nga Arta Dade tek Çaves në Venezuelë! Duke qenë se grupi i hetimit pranë Prokurorisë së Krimeve të Renda ka kufizime ligjore në hetimin e zyrtarëve të larte, i bej thirrje Prokurorit të Përgjithshëm të krijojë të gjitha hapësirat e domosdoshme procedurale për hetimin e të gjitha lidhjeve, telefonatave, udhëtimeve, sponsorizimeve, vakancave të Xhixhës me Ramën, Bushatin, qeveritarët aktualë dhe kupolën e PS, lidhje të cilat nxijnë emrin e Shqiperisë si Kolumbi e Europës!!”-shkruan Berisha në rrjetin social Facebook.
(o.d/BalkanWeb)
Komente ( 2 )
-
Habitem more Saluk si nuk te kane bere agjente te sigurimit me gjithe kete informacion qe ke.Si nuk u lodhe tere jeten tende jep e merr informacione me vlere dhe e pastrove Shqiperine nga kriminelat.Oh mortja qe nuk te merr o plak matuf se per Zotin jo vetem ti qe po pelcet nga xhelozia por edhe militantet e tu qe kane ngjashmeri perfekte me ty po pelcasin te shkretet dhe nuk kane faj se i dergove ne opozite te perjetshme.
-
Or po ke te drejt ti , Sale , se u tregove i kujdesshem e nuk bere budalliqe te tilla , pasi keto dalin. Do thuash ti qe ke bere gjera me te rrenda e zollume me te medhe , dakort jam, por hajde gjeja gjurmen atyre qe ke bere ti , asgje nuk do gjejn , ti je njesh dhe ke qene me i kujdesshem , dhe bravo , gezoji tani ato , dhe numeroja ketyre se keta vjellin ne mes te dites, hahahahahaha
als_Latn glg_Latn unk als_Latn als_Latn hrv_Latn als_Latn unk als_Latn unk als_Latn